PÄIVÄ RITARINA
Hetkinen vain, niin käännämme allakkaa aikaan 500 vuotta sitten,
ja esitämme 123. Canterburyn turnajaiset.
Ilma on kirkas, ja taidamme saada rikotuksi katsojaennätyksen.
Kyllä vain.
LOPPUUNMYYTY
Oivaa luumuvanukasta. Luumuvanukasta myytävänä.
Ohjelmat täältä.
Ilman ohjelmaa ette erota ritareita toisistaan.
Tämän kuulun kisan voittaja saa mammonaa ja mainetta -
ja omakseen prinsessa Esmeraldan, valtakunnan kauneimman kukkasen,
valkoisen ja hentoisen kätösen.
Sen edestä ovat uljaat ritarit valmiita vaikka kuolemaan.
Menemme katsomaan yhtä haastajaa, Sir Loinsteakia.
Kantakirjapaketti voimaa, lihasta ja rohkeutta.
Vaalea ja sinisilmäinen, valmiina taistelemaan -
Englannin raskaansarjan mestarin mojovasta tittelistä.
Tässä meillä on pikkuveikko, joka on aamuvarhaisesta valmistellut -
ritariaan suurta päivää varten. Hän on Cedric, uskollinen palvelija,
joka uneksii iltapäivästä, jolloin hän itse voisi -
katsoa kuolemaa kasvoihin prinsessan hymyn tähden.
Tänään Cedricin tulee varmistaa, että isäntä on kunnossa.
Uudet männänrenkaat, jarrut kuntoon, vahaus ja öljynvaihto.
Suuri hetki on käsillä. Yleisö odottaa hanakkana kisan alkua.
Vuorossa loppuvalmistelut suureen tapahtumaan.
Tärkeä loppusilaus, joka saattaa muuttaa häviön voitoksi.
Kiireesti, Cedric!
Piilota ne, pölvästi. Minne vain. Maton alle.
Aika on kortilla.
Ennen kuin ehdimme kissaa sanoa, gladiaattorit ovat kentällä,
taistelemassa mestaruudesta.
Mestari on vahvoilla, mutta haastajalta ei puutu itseluottamusta.
Kaikki eivät ehkä pidä, jos Sir Loinsteak vie voiton.
Enää muutama sekunti, ja kilpailijat kohtaavat silmätysten.
Viimeinen minuutti... Mutta hetki! Nyt on jokin hullusti.
Sir Loinsteak on pihalla. Kuin lintulauta!
Pieni moka. Taidamme joutua perumaan kilpailun.
Siinä on Cedric. Kuulehan.
Sinulla on sotisopa. Nyt kohtalo hymyää.
Mikä mäihä! Nyt on tilaisuutesi.
Mieti... Sinä, Cedric, sankarina. Maine, mammona ja kunnia.
Puhumattakaan prinsessa Esmeraldan kätösestä.
Mieti sitä, Cedric. Elämäsi tilaisuus.
Ja nyt on tulossa kentälle Sir Cumference, mestari.
Vanha Rautapöksy, kuten sanotaan. Ei yhtään häviötä tilillään.
Moni ritari on kohdannut voittajansa -
hänen uskollisen sotaratsunsa kavioissa.
Ja tässä on haastaja.
Uskollinen Cedric Sir Loinsteakin tilalla,
valmiina vaikka kuoloon isäntänsä puolesta.
Vai onko syynä jalo prinsessa Esmeralda?
Näyttäisi olevan rakkautta ensi silmäyksellä.
Kuka voisi epäonnistua tällaisen innoituksen edessä?
Varovasti, Cedric. Varovasti.
Ritarit ja hevoset ovat lähtöportilla.
Asemissa, visiirit alhaalla, peitset tanassa.
Kohta se alkaa. Sir Cumference, mestari, on suosikki.
Mitä tahansa voi tapahtua ja luultavasti tapahtuukin.
Yleisö odottaa lähtömerkkiä.
Ihailijat ovat varpaisillaan. Ja nyt se alkaa!
Mestari kiitää eteenpäin. Tässä tulee Cedric.
Molemmilla on mieletön vauhti. Tästä tulee hirveää.
Tiukkaa tekee. Cedric on raiteilla, tässä on mestari.
He tulevat pelilinjalle.
Se on ohi. Se on ohi.
Sir Cumference on voittaja ja mestari.
Bravo, bravo.
Hetkinen vain, ihmiset. Eipäs hätäillä. Mikä tämä on?
Uskokaa tai älkää, pikku Cedric on taas mukana pelissä.
Mikä taistelutahto!
Mestari valmistautuu uuteen hyökkäykseen.
Veto ja syöttö. Mestari osuu.
Suoraan kohti kolmospesää.
Ei, se meni pitkäksi yli vasemman sivurajan.
Pikku Cedric on taas kentällä.
Meillä on tänään kentällä raivoisa ritari.
Mutta mestari on valppaana. Siinä on miekka miestä myöten.
Tämä ei ole leikin asia. On tulossa lopullinen isku.
Cedric-parka. Tämä taitaa olla lopun alkua.
Ei kukaan elävä ritari selviäisi tästä myllytyksestä.
Tämä voi olla nuorukaisen viimeinen yritys, mutta hän syöttää.
Ja hän osuu. Mikä isku pikkumieheltä.
Mestari ei pysy tolpillaan. Cedric veti esille yllätyskortin.
Mutta mestari iskee takaisin oikean ja vasurin.
Joka iskussa on voimaa. Yksi, kaksi, kolme - oi!
Nyt ei pidätellä.
Oikea osuu ja Cedric heiluu kuin päätä vailla.
Nyt on mestarin vuoro saada köniin.
Palautuminen kestää. Itseluottamus on tiessään.
Tämä haastaja ei ole pullamössöä.
Hän liikkuu ja antaa soittaa. Vasen, oikea, vasen, oikea, vasen, oikea.
Mestari iskee Cedriciä kaikin voimin.
Hän ei kestä enää tätä tykitystä.
Miksi kukaan ei lopeta tätä? Tämä on epäinhimillistä.
Tämä on myllytystä. Tämä pitäisi kieltää lailla.
Koko haarniska on palasina, samoin varmaankin Cedric.
Mutta hetkinen. Mestari näyttää väsyvän.
Iskut alkavat menettää nopeutta.
Mestari huohottaa. Pääsemme katsomaan Cedriciä.
Mainio pakkaus tämä poika.
Jotain on tekeillä. Kurkataanpa vähän.
Voisiko olla niin, että Rautapöksy alkaa heiketä?
Kyllä, hän roikkuu satulassa. Hän putoaa!
Maassa on! Se on tällä selvä.
Voittaja ja uusi mestari on pikku Cedric.
Niin sitä pitää. Voitto meidän, haisu teidän.
Mikä päivä ritarille, ja mikä päivän ritari.